****

***Crna Gora***

***Ministarstvo poljoprivrede i ruralnog razvoja***

Ministarstvo poljoprivrede i ruralnog razvoja, u skladu sa Uredbom o uslovima, načinu i dinamici sprovođenja mjera agrarne politike za 2018. godinu - Agrobudžetom i linijom 3.5 Politika kvaliteta – šeme kvaliteta, objavljuje

**JAVNI POZIV**

*za kreiranje idejnog rješenja logotipa oznaka šema kvaliteta*

*(oznake „viši kvalitet“, oznake „planinski proizvod“, oznake „sa moje farme“ poljoprivrednih i prehrambenih proizvoda)*

**I**

Predmet ovog Javnog poziva je dostavljanje punuda za kreiranje idejnog rješenja logotipa oznake „viši kvalitet“, oznake „planinski proizvod“, oznake „sa moje farme“ poljoprivrednih i prehrambenih proizvoda Crne Gore.

**II**

Idejna rješenja moraju biti izrađena u skladu sa čl. 3, 35, 44, 51 i 61 Zakonom o šemama kvaliteta poljoprivrednih i prehrambenih proizvoda („Službeni List Crne Gore”, broj 22/17) i Pravilnikom o izgledu i dimenzijama znaka oznake porijekla, geografske oznake i oznake garantovano tradicionalnog specijaliteta poljoprivrednih i prehrambenih proizvoda („Službeni List Crne Gore”, broj 47/18).

Odabrana idejna rješenja logotipa oznaka šema kvaliteta koristiće se na poljoprivrednim i prehrambenim proizvodima upisanim u Registre oznaka Ministarstva poljoprivrede i ruralnog razvoja.

**III**

**Značenje izraza**

***Oznaka "Viši kvalitet":***

Poljoprivredni ili prehrambeni proizvod može se označiti oznakom "Viši kvalitet" ako se prema svojim specifičnim svojstvima izdvaja u pogledu kvaliteta od drugih poljoprivrednih ili prehrambenih proizvoda iste kategorije.Karakteristike poljoprivrednog ili prehrambenog proizvoda sa oznakom "Višeg kvaliteta" određuju se prema sastavu, organoleptičkim, fizičko-hemijskim osobinama i metodama proizvodnje ili prerade.

***Oznaka "Planinski proizvod":***

Oznaka "Planinski proizvod" može se koristi za označavanje poljoprivrednih i/ili prehrambenih proizvoda za čiju se proizvodnju koriste sirovine i hrana za životinje pretežno iz planinskih oblasti.

Oznaka "Planinski proizvod" može se koristiti za poljoprivredne i/ili prehrambene proizvode koji potiču sa planinskih područja koja ispunjavaju sljedeće uslove:

- čija je prosječna nadmorska visina najmanje 700 m; ili

- prosječan nagib najmanje 20%, a najmanje 50% površine pod nagibom mora da ima nagib 20%, (vodne površine se ne računaju); ili

- prosječna nadmorska visina najmanje 500 m i prosječni nagib najmanje 15%.

***Oznaka "Sa moje farme":***

Označavanje poljoprivrednih i/ili prehrambenih proizvoda oznakom "Sa moje farme" koristiti se za poljoprivredne i prehrambene proizvode ako:

- su proizvedeni na istoj farmi;

- su sirovine od kojih se proizvode ili prerađuju poljoprivredni i/ili prehrambeni proizvodi proizvedene na istoj farmi;

- je proizvođač - vlasnik farme i prodavac proizvoda do krajnjeg potrošača.

**IV**

Pozivaju se fizička ili pravna lica iz oblasti grafičkog dizajna da dostave idejna rješenja za:

***Logotip za oznaku***

***"Viši kvalitet"***

* Logotip za oznaku "Viši kvalitet" mora da sadrži:
* Tipografiju/ispis: CRNA GORA;
* Tipografiju/ispis: VIŠI KVALITET;
* Grafizam odnosno znak/simbol.

***Logotip za oznaku "Planinski proizvod"***

* Logotip za oznaku "Planinski proizvod" mora da sadrži:
* Tipografiju/ispis: CRNA GORA;
* Tipografiju/ispis: PLANINSKI PROIZVOD;
* Grafizam odnosno znak/simbol.

***Logotip za oznaku "Sa moje farme"***

* Logotip za oznaku "Sa moje farme" mora da sadrži:
* Tipografiju/ispis: CRNA GORA;
* Tipografiju/ispis: SA MOJE FARME;
* Grafizam odnosno znak/simbol.

Navedeni logotipi moraju biti u digitalnom vektorskom formatu, u kolor verziji i crno bijeloj verziji (u pozitivu i negativu).

Logotipi moraju biti istog geometrijskog oblika, sa povezanim elementima, a da jasno ukazuju na tri različite šeme kvaliteta. Takođe, logotipovi moraju imati povezane elemente i geometrijski oblik sa šemama kvaliteta: oznaka porijekla, geografska oznaka i oznaka garantovano tradicionalnog specijaliteta, objavljenim u Pravilniku o izgledu i dimenzijama znaka oznake porijekla, geografske oznake i oznake garantovano tradicionalnog specijaliteta poljoprivrednih i prehrambenih proizvoda („Službeni List Crne Gore”, broj 47/18).

Uz svaki od navedenih logotipa potrebno je dostaviti i osnovnu knjigu grafičkih standarda, koja mora da sadrži:

* logotip;
* konstrukciju znaka;
* veličine primjene logotipa – uvećanja i umanjenja;
* primjene logotipa;
* primjere nedozvoljene primjene logotipa;
* zaštitno polje logotipa.

Prijava na Javni poziv mora da sadrži tekstualno obrazloženje svakog logotipa ponaosob i opis/tumačenje načina na koji korišteni vizuelni elementi odražavaju karakteristike i posebnosti šema kvaliteta na koje se odnose.

**V**

Idejno rješenje treba predati u zapečaćenoj velikoj bijeloj koverti koja sadrži tri dodatne zapečaćene koverte:

* Koverta 1: Svi etaloni idejnog rješenja sa obrazloženjem, štampani jednostrano na kancelarijskom papiru, uvezani spiralom. Na svakom papiru u donjem desnom uglu mora stajati šifra pod kojom se idejno rješenje prijavljuje.
* Koverta 2: CD sa logotipima u digitalnom vektorskom obliku i knjigama standarda. Na omotu CD-a treba takođe biti upisana šifra pod kojom se idejno rješenje prijavljuje.
* Koverta 3: Popunjeni i potpisani: Obrazac prijave na Javni poziv (Prilog 1), Izjava o korišćenju predloženog idejnog rješenja logotipa šema kvaliteta (Prilog 2), Izjava o autorstvu prijavljenog idejnog rješenja logotipa šema kvaliteta (Prilog 3), Izjava o prelasku idejnog rješenja logotipa šema kvaliteta u svojinu Ministarstva poljoprivrede i ruralnog razvoja (Prilog 4).

Sve koverte moraju biti bijele boje. Shodno prethodnom uputstvu o sadržaju koverti svaka od pomenutih koverti treba biti obilježena na način da se na poleđini svake koverte napiše Koverta 1, Koverta 2 i sl. u zavisnosti od dokumentacije koju sadrži.

Koverta 3 se otvara samo u slučaju da je određeno predloženo idejno rješenje logotipa šema kvaliteta odabrano.

Šifra je sastavljena od slovnih i brojčanih karaktera, koji ni na koji način ne ugrožavaju anonimnost učesnika. Na cjelokupnoj dokumentaciju mora biti upisana ista šifra.

Ukoliko se na Javni poziv prijavljuje pravno lice, potrebno je dostaviti i izvod iz Centralnog registra privrednih subjekata, koji se prilaže u Koverti 3.

U slučaju kada pojedinac/tim želi da konkuriše sa više rješenja, potrebno je da svako rješenje ima različitu šifru.

Autori treba da dostave zapečaćene koverte na sljedeću adresu:

**Ministarstvo poljoprivrede i ruralnog razvoja**

**Direktorat za poljoprivredu**

po Javnom pozivu za kreiranje idejnog rješenja logotipa za oznake šema kvaliteta (oznake „viši kvalitet“, oznake „planinski proizvod“, oznae „sa moje farme“ poljoprivrednih i prehrambenih proizvoda)

Rimski trg br. 46, 81000 Podgorica

**Rok za dostavljanje ponuda idejnog rješenja** je 30 dana od dana objavljivanja Javnog poziva.

**VI**

**Kriterijumi za vrijednovanje ponuda:**

1. Kreativnost i savremeni karakter ponuđenih rješenja (30 bodova);
2. Originalnost,inovativnost i unikatnost (20 bodova);
3. Primjenjivost (da je ponuđeno rješenje upotrebljivo na/u svim sredstvima za prenošenje poruke i ostvarivanje komunikacije) (20 bodova);
4. Cjelovitost i usklađenost sa Zakona o šemama kvaliteta poljoprivrednih i prehrambenih proizvoda („Službeni List Crne Gore”, broj 22/17) i Pravilnikom o izgledu i dimenzijama znaka oznake porijekla, geografske oznake i oznake garantovano tradicionalnog specijaliteta poljoprivrednih i prehrambenih proizvoda („Službeni List Crne Gore”, broj 47/18), (30 bodova).

**VII**

**Procedura realizacije**

Ministarstvo poljoprivrede i ruralnog razvoja formiraće Komisiju za odabir idejnog rješenja oznaka šema kvaliteta, koja će razmotriti pristigle ponude po završetku Javnog poziva i u roku od 30 dana donijeti odluku. Na osnovu odluke Komisije o odabiru najprihvatljivijeg idejnog rješenja logotipa šema kvaliteta Ministarstvo poljoprivrede i ruralnog razvoja sa ponuđačem ili ponuđačima potpisaće Ugovor kojim će se definisati međusobna prava i obaveze.

Komisija zadržava pravo da ne odabere nijedno od dostavljenih idejnih rješenja i ne snosi troškove za učešće autora u postupku nadmetanja.

Neblagovremene i nepotpune ponude idejnih rješenja neće se razmatrati.

Za najbolje idejno rješenje dodijeliće se naknada od 5.000,00€.

Ministarstvo poljoprivrede i ruralnog razvoja ima pravo, ukoliko se javi potreba, da od autora zahtijeva određena prilagođavanja idejnog grafičkog rješenja logotipa šema kvaliteta *(oznake „viši kvalitet“, oznake „planinski proizvod“, oznake „sa moje farme“ poljoprivrednih i prehrambenih proizvoda).*

Predajom idejnog rješenja svaki učesnik prihvata propozicije ovog Javnog poziva.

Dostavljeni materijal se ne vraća i ostaje u arhivi Ministarstva poljoprivrede i ruralnog razvoja.

Obrasci 1, 2, 3 i 4, koji su prilozi ovog Javnog poziva, mogu se preuzeti na sajtu Ministarstva poljoprivrede i ruralnog razvoja [www.minpolj.gov.me](http://www.minpolj.gov.me).

Dodatne informacije se mogu dobiti u prostorijama Ministarstva poljoprivrede i ruralnog razvoja. Kontakt osoba: Merisa Čekić. Kontakt informacije: tel. +382 20 482 383 ili mail adresa: [merisa.cekic@mpr.gov.me](mailto:merisa.cekic@mpr.gov.me).

**Prilog 1**

**Obrazac prijave na Javni poziv**

Izrada idejnog rješenja logotipa šema kvaliteta (oznake „viši kvalitet“, oznake „planinski proizvod“, oznake „sa moje farme“ poljoprivrednih i prehrambenih proizvoda).

*Podaci o autoru/autorima*

Naziv, odnosno Ime i prezime autora:

Sjedište odnosno adresa autora:

JMBG/ PIB:

Telefon:

E-mail:

Web stranica:

Ime i prezime odgovornog lica:

Kontakt podaci odgovornog lica:

Potpis autora/ ovlašćenog lica M. P. (za pravna lica)

U \_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_ 2015. godine.

**□□□□□□□□□□□□□□□□□□□□**

**Šifra**

**Prilog 2**

**IZJAVA**

**o korišćenju predloženog rješenja logotipa šema kvaliteta**

Ovom izjavom potvrđujem i garantujem da prijavljeno idejno rješenje logotipa šema kvaliteta (oznake „viši kvalitet“, oznake „planinski proizvod“, oznake „sa moje farme“ poljoprivrednih i prehrambenih proizvoda) do sada nije korišćeno u bilo koje svrhe niti je u momentu podnošenja ove izjave u bilo kakvoj upotrebi u Crnoj Gori niti u inostranstvu.

Potpis autora/ovlašćenog zastupnika M. P. (za pravna lica)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U \_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_ 2015. godine.

**□□□□□□□□□□□□□□□□□□□□**

**Šifra**

**Prilog 3**

**IZJAVA**

**o autorstvu prijavljenog idejnog rješenja logotipa šema kvaliteta**

Na osnovu Javnog poziva za iradu logotipa šema kvaliteta (oznake „viši kvalitet“, oznake „planinski proizvod“, oznake „sa moje farme“ poljoprivrednih i prehrambenih proizvoda) svojim potpisom potvrđujem i garantujem sljedeće:

1. da sam isključivi autor predloženog idejnog rješenja logotipa šema kvaliteta;
2. da predloženo idejno rješenje logotipa šema kvaliteta do sada nije javno objavljivano;
3. da sam isključivi vlasnik svih komponenti predloženog idejnog rješenja logotipa šema kvaliteta;
4. da na predloženo idejno rješenje logotipa šema kvaliteta niko drugi ne polaže bilo kakva prava po osnovu raspolaganja istim, a koja bi na bilo koji način onemogućila Ministarstvo poljoprivrede i ruralnog razvoja da raspolaže pravima stečenim Javnim pozivom i Ugovorom zaključenim na osnovu javnog poziva, te da će u suprotnom sve obaveze koje eventualno nastanu iz potraživanja trećih lica padati na teret mene kao autora.

Potpis autora/ovlašćenog zastupnika M. P. (za pravna lica)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U \_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_ 2015. godine.

**□□□□□□□□□□□□□□□□□□□□**

**Šifra**

**Prilog 4**

U skladu sa čl. 74, 77 stav 2 i članom 98 Zakona o autorskom i srodnim pravima (Službeni list CG", br. 37/2011) dajem sljedeću:

**IZJAVA**

**o prelasku idejnog rješenja logotipa šema kvaliteta u svojinu naručioca**

Kao autor izabranog idejnog rješenja logotipa šema kvaliteta (oznake „viši kvalitet“, oznake „planinski proizvod“, oznake „sa moje farme“ poljoprivrednih i prehrambenih proizvoda) izjavljujem da moje idejno rješenje logotipa šema kvaliteta prelazi u svojinu Ministarstva poljoprivrede i ruralnog razvoja, koje ga dalje ima pravo koristiti i ustupati bez mojih dodatnih odobrenja i ograničenja, odnosno bez vremenskog, sadržajnog i prostornog ograničenja, kao i da ima pravo na javnu objavu mog autorskog djela i mojih ličnih podataka.

Ministarstvo poljoprivrede i ruralnog razvoja ima isključivo pravo korišćenja mog predloženog idejnog rješenja logotipa šema kvaliteta, odnosno isključeno je moje pravo korišćenja pomenutog idejnog rješenja u bilo kojem drugom Javnom pozivu, konkursu ili nekom drugom postupku.

Ustupam sva imovinska i druga prava autora Ministarstvu poljoprivrede i ruralnog razvoja, nakon što mi budu uplaćena sredstva propisana pravilima ovog Javnog poziva.

Potpis autora/ ovlašćenog lica M. P. (za pravna lica)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U \_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_ 2015. godine.

**□□□□□□□□□□□□□□□□□□□□**

**Šifra**